Randers FC-fløjen har ikke høje tanker om sin eks-kone eller anfører efter de gået bag ryggen på ham

Jonas Borring er dybt, dybt rystet oven på det private drama, der i disse dage får så stor betydning for hans fodboldkarriere.

Og han er rasende på såvel anfører Christian Keller samt sin eks-kone Kira Borring efter de to har fundet sammen.

Efter at have forholdt sig tavs de seneste to døgn, så vælger Jonas Borring nu at give sine tanker luft for Ekstra Bladet.

Splid i Randers: Anfører snupper stjernens kone

- Kira besluttede i slutningen af 2015, at hun ikke ville være sammen med mig længere og vi ligger i seperation. Vi bor imidlertid stadig under samme tag og har to børn at tage hensyn til her. Vi er dybest set stadig mand og kone, forklarer Jonas Borring.

- At hun i den situation vælger at være sammen med vores anfører rammer hårdt. Og det gør situationen uholdbar i Randers FC mellem Keller og mig.

Keller eller Boring skal væk!

- Keller har brudt regel nummer et i omklædningrummet. Han har fuldstændig dolket mig i ryggen, siger Jonas Borring.

Jonas Borring blev onsdag sendt på orlov på ubestemt tid fra Randers FC.

- Vi har stor forståelse for hans situation, og at han lige nu har brug for noget fred og ro. Det håber vi derfor, at folk vil respektere i den kommende tid, sagde sportschef Ole Nielsen.

Ekstra Bladet valgte af hensyn til Jonas Borring ikke at skrive sagens rette sammenhæng, før spilleren selv var klar til at snakke om det.

Både Christian Keller og Kira Borring bekræfter forholdet over for BT.

Senere på fredagen er det kommet frem, at Borring inden helvedet brød løs havde forlænget med Randers, men over for TV2 Sport slår han fast, at han aldrig kommer til at spille en kamp for Randers FC, så længe Keller er i klubben.